|  |  |
| --- | --- |
| HRVATSKI ZAVOD ZA ZAPOŠLJAVANJE | |
| PODRUČNA SLUŽBA ZAGREB | |
| [www.hzz.hr](http://www.hzz.hr) | |
|  | |
|  | |
|  | |
|  | |
|  | |
|  | |
|  | |
|  | |
| OSNOVNA ŠKOLA TINA UJEVIĆA | |
| KOTURAŠKA CESTA 75 | |
| 10000 ZAGREB | |
| POTREBE ZA RADNICIMA | |
| Broj biltena: **194** | **ZAGREB, 9.10.2025** |

OPERATIVNI/A DJELATNIK/CA ZA SIGURNOST I CIVILNU ZAŠTITU

**Radno mjesto**

Broj: 2752614

Mjesto rada: ZAGREB

Broj traženih radnika: 1

Vrsta zaposlenja: Na neodređeno; novootvoreni poslovi

Radno vrijeme: Puno radno vrijeme

Način rada: Smjena - prijepodne

Smještaj: Nema smještaja

Naknada za prijevoz: U cijelosti

Natječaj vrijedi od: 9.10.2025

Natječaj vrijedi do: 17.10.2025

**Posloprimac**

Razina obrazovanja: Srednja škola 4 godine

Radno iskustvo: Nije važno

Ostale informacije:

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23), Pravilnika o radu Osnovne škole Tina Ujevića i članka Pravilnika o načinu i postupku zapošljavanja u Osnovnoj školi Tina Ujevića, ravnateljica Osnovne škole Tina Ujevića, Zagreb, Koturaška 75, objavljuje:

JAVNI NATJEČAJ  
ZA ZASNIVANJE RADNOG ODNOSA: 1. radno mjesto operativnog djelatnika za sigurnost i civilnu zaštitu – 1 izvršitelj/ica - neodređeno puno radno vrijeme (40 sati tjedno)

uz probni rad u trajanju od 2 mjeseca

mjesto rada: Osnovna škola Tina Ujevića, Koturaška 75, Zagreb (poslovi se u pravilu obavljaju u sjedištu Škole, a prema potrebi i izvan sjedišta Škole)

UVJETI ZA ZASNIVANJE RADNOG ODNOSA: Uz opći uvjet prema Zakonu o radu, posebni uvjeti propisani Pravilnikom o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj školi (Narodne novine broj 40 /14, 71/25, 74/25-ispravak) člankom 13. Pravilnika o radu Osnovne škole Tina Ujevića te člankom 9. Pravilnika o sistematizaciji radnih mjesta Osnovne škole Tina Ujevića su:

Završena četverogodišnja srednja škola (razina 4.2. prema HKO)  i završen Program obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama/operativna djelatnica za sigurnost i civilnu zaštitu u odgojno-obrazovnim ustanovama (dalje: Program obrazovanja).

Iznimno, poslove operativnog djelatnika za sigurnost i civilnu zaštitu može obavljati i osoba koja nema završen Program obrazovanja, ali ga je dužna završiti u roku od šest mjeseci od dana zasnivanja radnog odnosa na tom radnom mjestu, u suprotnom prestaje radni odnos istekom zadnjeg dana roka za stjecanje Programa obrazovanja.

Dokaz o završenom Programu obrazovanja obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama/operativna djelatnica za sigurnost i civilnu zaštitu u odgojno-obrazovnim ustanovama, ako ga osoba posjeduje, biti će potrebno tražiti nakon završetka Programa obrazovanja na tržištu rada.

Dokaz o posebnoj psihičkoj i fizičkoj zdravstvenoj sposobnosti kandidati će stjecati u okviru Programa obrazovanja.

Moguće je i upućivanje na zdravstveni pregled prije sklapanja ugovora o radu u skladu sa člankom 24. stavcima 2. i 3 Zakona o radu.

UGOVOR SE SKLAPA: na neodređeno puno radno vrijeme od 40 sati tjedno  
Na natječaj se mogu javiti osobe oba spola.

DOKUMENTI I PRILOZI KOJIMA SE DOKAZUJE ISPUNJENOST UVJETA I KOJE JE POTREBNO PRILOŽITI U PRIJAVI NA NATJEČAJ:  
- Prijavu na natječaj, vlastoručno potpisanu (u prijavi na natječaj se navode osobni podaci podnositelja prijave-osobno ime, adresa stanovanja, broj telefona/mobitela, e-maila dresa i naziv radnog mjesta na koje se prijavljuje);  
- Životopis;  
- Presliku dokaza o stručnoj spremi (diploma);  
- Presliku dokaza o državljanstvu (domovnica);  
- Potvrdu ili elektronički zapis o podatcima evidentiranim u matičnoj evidenciji HZMO (potvrda o stažu);  
- Uvjerenje nadležnog suda da se protiv kandidata ne vodi kazneni   postupak ne starije od dana raspisivanja natječaja -  dokaz  o nepostojanju zapreke iz članka 106. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 156/23)

Kandidati potrebne dokumente dostavljaju isključivo u preslikama a e-mail adresu [ured@os-tujevica-zg.skole.hr](mailto:ured@os-tujevica-zg.skole.hr), ili preporučenom poštom, ili osobno na adresu OŠ Tina Ujevića, Koturaška cesta 75, Zagreb.

Nakon odabira kandidata, a prije potpisivanja ugovora o radu, odabrani kandidat će na traženje dostaviti na uvid izvornike dokumenata ili ovjerene preslike.

Procjena kandidata provodi se u jednom krugu:  
1. Usmeno testiranje kandidata  
O točnom terminu razgovora kandidati će biti obaviješteni najmanje dan ranije.  
  
  
 NAPOMENA ZA KANDIDATE S PRAVOM PREDNOSTI PRI ZAPOŠLJAVANJU:  
Kandidat koji se poziva na pravo prednosti pri zapošljavanju prema posebnom zakonu dužan je u prijavi na natječaj pozvati se na to pravo i priložiti dokaz o ispunjavanju uvjeta za pravo na koje se poziva, a imaju prednost u odnosu na ostale kandidate samo pod jednakim uvjetima.  
Kandidat/kinja  koji/a se poziva na pravo prednosti pri zapošljavanju temeljem članka 102. stavak 1.-3. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21, 156/23) dužan/dužna je u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te priložiti odgovarajuće dokaze kojima dokazuje ostvarivanje prava prednosti pri zapošljavanju, a koji su sadržani u članku 103. stavak 1. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19, 84/21, 156/23).  
Kandidat/kinja ima prednost u odnosu na ostale kandidate samo ukoliko ispunjava uvjete natječaja, pod jednakim uvjetima.  
Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti:  
<https://branitelji.gov.hr/zaposljavanje-843/843>  
<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>  
Kandidat/kinja koji/a se poziva na pravo prednosti pri zapošljavanju temeljem članka 48. Zakona o civilnim stradalnicima iz Domovinskog rata (''Narodne novine'', broj  84/21), dužan/dužna je u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te priložiti odgovarajuće dokaze kojima dokazuje ostvarivanje prava prednosti pri zapošljavanju, a koji su sadržani u članku 49. stavak 1. Zakona o civilnim stradalnicima iz Domovinskog rata (''Narodne novine'', broj  84/21.).  
Kandidat/kinja ima prednost u odnosu na ostale kandidate samo ukoliko ispunjava uvjete natječaja, pod jednakim uvjetima.  
Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:  
<https://branitelji.gov.hr/zaposljavanje-843/843>  
<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>  
Kandidat/kinja koji/a se poziva na pravo prednosti prilikom zapošljavanja temeljem članka 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), dužan/dužna je u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te priložiti odgovarajuće dokaze kojima dokazuje ostvarivanje prava prednosti pri zapošljavanju, a to su: rješenje ili potvrdu o priznatom statusu iz koje je vidljivo spomenuto pravo, izjavu da do sada nije koristio pravo prednosti prilikom zapošljavanja po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).  
Kandidat/kinja ima prednost u odnosu na ostale kandidate samo ukoliko ispunjava uvjete natječaja, pod jednakim uvjetima.  
Kandidat/kinja koji/a se poziva na pravo prednosti prilikom zapošljavanja temeljem članka 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20), dužan/dužna je u prijavi na natječaj pozvati se na to pravo i uz prijavu priložiti dokaze  o ispunjavanju uvjeta iz natječaja te priložiti odgovarajuće dokaze kojima dokazuje ostvarivanje prava prednosti pri zapošljavanju, a to su: rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Rok za podnošenje prijava ističe zaključno s 17. listopada 2025.

Kandidatom prijavljenim na javni natječaj smatra se osoba koja podnese pravodobnu i potpunu prijavu te ispunjava uvjete iz javnog natječaja. Nepotpune i nepravovremene prijave neće se razmatrati. Smatra se da je kandidat koji se ne odazove na selekcijski postupak na koji se treba odazvati, odnosno na koje je pozvan, odustao od prijave te se njegova prijava neće uzimati u obzir u daljnjem postupku.

Osnovna škola Tina Ujevića obrađuje osobne podatke kandidata prijavljenih na natječaj u skladu s Općom uredbom o zaštiti podataka (EU) 2016/679 u svrhu popunjavanja radnog mjesta za koje je raspisan javni natječaj.

Rezultati natječaja bit će objavljeni na mrežnoj stranici OŠ Tina Ujevića nakon sklapanja ugovora o radu s izabranim kandidatom (<https://os-tujevica-zg.skole.hr/natjecaji/>).

**Poslodavac**

Poslodavac: Osnovna škola Tina Ujevića

Kontakt:

* osobni dolazak: KOTURAŠKA 75, 10000 ZAGREB
* pismena zamolba: Koturaška 75, 10000 Zagreb
* e-mailom: [ured@os-tujevica-zg.skole.hr](mailto:ured@os-tujevica-zg.skole.hr)

|  |
| --- |
| ZA REALIZACIJU OVE PRIJAVE ZADUŽEN JE SAVJETNIK: |
| **MARTINA HAJDINJAK** |
| **ZAGREB, 9.10.2025** |